Sat 3 Apr 2010 7:44 PM BdST    চাঁদপুর, ০৩ এপ্রিল (আরটিএনএন ডটনেট)-- চাঁদপুরে আধিপত্য বিস্তারকে কেন্দ্র করে জেলা আওয়ামী লীগ নেতা আবুল কাসেমকে মারাত্মকভাবে আহত করেছে ছাত্রলীগ। গুরুতর জখম হওয়ায় শনিবার ভোরে তাকে চাঁদপুর জেলা সদর হাসপাতাল থেকে ঢাকা মেডিকেল কলেজ হাসপাতালে স্থানান্তর করা হয়। চিকিৎসকরা  তার অবস্থা আশঙ্কাজনক বলে জানিয়েছেন।    প্রত্যক্ষদর্শীরা জানায়, জেলা আওয়ামী লীগের বন ও পরিবেশ বিষয়ক সম্পাদক এবং ফরিদগঞ্জ উপজেলা আওয়ামী লীগের সাবেক সাধারণ সম্পাদক আবুল কাসেমের ওপর হামলা চালায় তার বিরোধী গ্রুপের ছাত্রলীগ কর্মীরা।    গতকাল শুক্রবার রাত ১১টায় ফরিদগঞ্জ বাজার থেকে নিজ বাড়ি থেকে যাওয়ার সময় আলিয়া মাদরাসার সামনের রাস্তার পাশে তার ওপর হামলা চালানো হয়। ছুরি দিয়ে এলোপাথাড়ি কোপানোর পর মারা গেছে ভেবে আবুল কাসেমকে রাস্তার ওপর ফেলে রেখে চলে যায় ছাত্রলীগ কর্মীরা। স্থানীয় লোকজন তাকে প্রথমে  ফরিদগঞ্জ উপজেলা স্বাস্থ্য কমপ্লেক্স এবং পরে জেলা সদর হাসপাতালে ভর্তি করে।    আরটিএনএন ডটনেট/প্রতিনিধি/আইএইচ/এমএম_১৭৪৫ ঘ.    http://rtnn.net/details.php?id=23258&p=1&s=4